A BIZOTTSÁG HATÁROZATA
(2007. március 7.)
a 2076/2005/EK rendeletben felsorolt harmadik országokból az emberi fogyasztásra szánt élő halak és puhatestűek behozatala tekintetében a 2003/804/EK és a 2003/858/EK határozatok módosításáról
(az értesítés a C(2007) 682. számú dokumentummal történt)
(EGT vonatkozású szöveg)
(2007/158/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre (1) és különösen annak 19. cikke (1) bekezdésére,
mivel:
(1)
A puhatestűek, ezek ikrájának és ivarsejtjeinek továbbtenyésztés, hízlalás, átmosás vagy emberi fogyasztás céljából végzett behozatalához szükséges állat-egészségügyi feltételek és az állat-egészségügyi bizonyítványaik kiállítására vonatkozó követelmények megállapításáról szóló, 2003. november 14-i 2003/804/EK bizottsági határozat (2) és a tenyésztésre szánt élő halak, ezek ikrája és ivarsejtjei, valamint az emberi fogyasztásra szánt élő tenyésztett halak és az azokból származó termékek behozatalához szükséges állat-egészségügyi feltételek és bizonyítványok kiállítására vonatkozó követelmények megállapításáról szóló, 2003. november 21-i 2003/858/EK bizottsági határozat (3) az emberi fogyasztásra szánt élő puhatestűek és halak Közösségbe való behozatalának engedélyezése tekintetében a kéthéjú kagylók, tüskésbőrűek, zsákállatok, tengeri haslábúak és halászati termékek behozatalára feljogosított harmadik országok és területek jegyzékének létrehozásáról szóló, 2006. november 6-i 2006/766/EK bizottsági határozat (4) jegyzékében szereplő harmadik országokra hivatkozik.
(2)
A 853/2004/EK, a 854/2004/EK és a 882/2004/EK európai parlamenti és tanácsi rendelet végrehajtására vonatkozó átmeneti szabályok megállapításáról, valamint a 853/2004/EK és a 854/2004/EK rendelet módosításáról szóló, 2005. december 5-i 2076/2005/EK bizottsági rendelet (5) értelmében a tagállamok a 2009. december 31-ével záruló átmeneti időszak alatt és bizonyos közegészségügyi szempontok figyelembevétele mellett engedélyezhetik a kéthéjú kagylóknak és a halászati termékeknek e rendelet I., valamint II. mellékletében felsorolt országokból történő behozatalát. Az említett országokból származó behozatalok csak a hasonló behozatalt lehetővé tevő importáló tagállam vagy tagállamok belső piacán forgalmazhatók.
(3)
A 2003/804/EK és a 2003/858/EK határozatok engedélyezik a 2076/2005/EK rendelettel létrehozott jegyzékekben szereplő országokból történő behozatalt.
(4)
Az e határozatban előirányzott intézkedések összhangban állnak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/804/EK határozat módosításai
A 2003/804/EK határozat 4. cikke (1) bekezdésének a) pontja helyébe a következő szöveg lép:
„a)
a küldő harmadik ország vagy a 2006/766/EK bizottsági határozat (6) által meghatározott jegyzékben, vagy a 2076/2005/EK bizottsági rendeletben (7) említett átmeneti időszak alatt az e rendelettel létrehozott jegyzékben szerepel;
2. cikk
A 2003/858/EK határozat módosításai
A 2003/858/EK határozat 5. cikke (1) bekezdésének a) pontja helyébe a következő szöveg lép:
„a)
a küldő harmadik ország vagy a 2006/766/EK bizottsági határozat (8) által meghatározott jegyzékben, vagy a 2076/2005/EK bizottsági rendeletben (9) említett átmeneti időszak alatt az e rendelettel létrehozott jegyzékben szerepel;
3. cikk
Ennek a határozatnak a tagállamok a címzettjei.
Kelt Brüsszelben, 2007. március 7-én.